Duitse Krieketbond

Die Duitse Krieketbond (Duits: Deutscher Cricket Bund, afgekort “DCB”) is die bestuursliggaam wat krieket in Duitsland beheer en is in Essen gesetel. Die beheerliggaam is in 1988 gestig en in Essen gesetel. Sedert 1999 verteenwoordig dit Duitsland by die Internasionale Krieketraad (IKR) as ’n assosiaatlid en sedert 1997 ook by die Europese Krieketraad (European Cricket Council, “ECC”).

 Geskiedenis 
Die Duitse Krieketbond is in 1988 herstig en verantwoordelik vir die reëling van krieket in Duitsland. In 1991 het hulle ’n geaffilieerde lid by die Internasionale Krieketraad (IKR) geword en in 1999 ’n geassosieerde lid.  Daarbenewens was die Duitse beheerliggaam in 1997 ’n stigtingslid van die Europese Krieketraad. Die DCB bestaan uit agt plaaslike beheerliggame. 

 Taak 
Die Duitse Krieketbond organiseer verskeie nasionale spanne, insluitend Duitsland se nasionale seniorkrieketspan vir mans, vroue en jeug. Hulle is ook verantwoordelik vir die bestuur en organisasie van T20I-reekse teen ander spanne, en vir die reëling van internasionale wedstryde tuis. Daarbenewens is die Duitse Krieketbond verantwoordelik vir inkomsteverkryging deur die verkoop van kaartjies, borgskappe en uitsaairegte, veral in verband met die Duitse span.

 Kenteken 
Die Duitse Krieketbond se kenteken toon ’n bondsarend in swart op ’n rooi agtergrond, omring deur die belettering Deutscher Cricket Bund.

 Sien ook 
 Duitse Rugbybond

 Verwysings 

 Eksterne skakels 
  Amptelike webwerf van die Duitse Krieketbond

Kategorie:Krieket in Duitsland
Kategorie:Krieketbeheerliggaam
Kategorie:Internasionale Krieketraad